पाएं अपने शहर की ताज़ा ख़बरें और फ्री ई-पेपरडाउनलोड करें
वित्त विभाग ने वित्तीय वर्ष 2020-21 में 13 विश्वविद्यालयों के लिए वेतन और पेंशन की राशि जारी कर दी। इसमें से तीन माह यानी अप्रैल से मई के लिए राशि विमुक्त करने का निर्देश ट्रेजरी को दे दिया गया है। पूर्णिया विश्वविद्यालय के अतिथि शिक्षकों के बकाया मानदेय के भुगतान के लिए भी राशि जारी कर दी गई। कुल 821 करोड़ 2 लाख 56 हजार 531 रुपए जारी किए गए हैं।
फरवरी के बाद से बकाया था वेतन और पेंशन
कॉलेजों के शिक्षकों और शिक्षकेत्तर कर्मियों का वेतन और पेंशन फरवरी के बाद से बकाया है। लॉकडाउन होने ने इनकी चिंता और बढ़ गई थी। जानकारी है कि सभी यूनिवर्सिटी में बिल तैयार रखा गया है और विभाग से राशि जारी करने का इंतजार किया जा रहा है। उम्मीद है कि दो से तीन दिनों में मार्च और अप्रैल तक का भुगतान कर दिया जाएगा। किसी तरह का एरियर निर्गत नहीं किया गया है। नन-टीचिंग स्टाफ के बारे में कहा गया है कि वेतन सत्यापन कोषांग से सत्यापित होने तक 25 फीसदी राशि काट कर भुगतान किया जाए।
अल्लामा इकबाल कॉलेज, बिहारशरीफ में 46 के लिए ही राशि स्वीकृत
पाटलिपुत्र विश्वविद्यालय, पटना अंतर्गत अल्लामा इकबाल कॉलेज, बिहारशरीफ में शिक्षकों के लिए स्वीकृत 64 पदों के विरूद्ध 46 के लिए ही वेतन मद में राशि स्वीकृत की जा रही है। निदेशालय से शिक्षकों की सूची प्राप्त होने पर विश्वविद्यालय संबंधित शिक्षकों को भुगतान सुनिश्चित करेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn